FI Euroopan unionin virallinen lehti C 249/7

Jäsenvaltion toimittamat tiedot perustamissopimuksen 87 ja 88 artiklan soveltamisesta maataloustuotteiden tuottamisen alalla toimiviin pieniin ja keskisuuriin yrityksiin sekä asetuksen (EY) N:o 70/2001 muuttamisesta annetun komission asetuksen (EY) N:o 1857/2006 mukaisesti myönnetystä valtiontuesta

(2008/C 249/05)

Tuen numero: XA 245/08

Jäsenvaltio: Itävalta

Alue: Tirol

Tukijärjestelmän nimike tai yksittäisen tuen saaneen yrityksen nimi: Richtlinie für die Gewährung eines Zuschusses zu den Versicherungsprämien zum Schutz vor Sturmschäden an Gewächshäusern in der Landwirtschaft

Oikeusperusta: § 9 Tiroler Landwirtschaftsgesetz, LGBl. Nr. 3/1975

und darauf basierende

Richtlinien gemäß den § 9 des Tiroler Landwirtschaftsgesetzes, LGBl. Nr. 3/1975, für die Gewährung eines Zuschusses zu den Versicherungsprämien zum Schutz vor Sturmschäden an Gewächshäusern in der Landwirtschaft nach Verordnung (EG) Nr. 1857/2006 (Gruppenfreistellungsverordnung)

http://www.tirol.gv.at/themen/laendlicher-raum/agrar/foerderung/richtlinien/

Tukijärjestelmän arvioidut vuosikustannukset tai yritykselle myönnetyn yksittäisen tuen kokonaismäärä: Tirolin vuosittainen rahoitustarve on noin 40 000 EUR

Tuen enimmäisintensiteetti: Tuen enimmäismäärä on 50 prosenttia vakuutusmaksujen kustannuksista asetuksen (EY) N:o 1857/2006 12 artiklan mukaisesti (julkaistu Euroopan unionin virallisessa lehdessä L 358, 16.12.2006, s. 3).

Asetuksen (EY) N:o 1857/2006 12 artiklan 3 kohdan mukaisesti voidaan todeta, että tuki ei saa estää vakuutuspalveluiden sisämarkkinoiden toimintaa. Lisäksi tuki ei saa rajoittua vain yhden vakuutusyhtiön tai -yhtiöryhmän tarjoamaan vakuutukseen, eikä sen edellytyksenä saa olla vakuutuksen ottaminen asianomaiseen jäsenvaltioon sijoittautuneesta vakuutusyhtiöstä

Täytäntöönpanopäivä: Sen jälkeen, kun komissio on julkaissut tiivistelmän

Tukijärjestelmän tai yksittäisen tuen kesto: 31.12.2013 saakka

Tuen tarkoitus: Tirolin osavaltio myöntää tukea enintään 50 prosenttia myrskyjen tai muiden sääolojen kasvihuoneille aiheuttamia vahinkoja koskevien vakuutusmaksujen kustannuksista maatalousalalla asetuksen (EY) N:o 1857/2006 12 artiklan mukaisesti.

Tämän tuen tarkoituksena on erityisesti:

kannustaa maatiloja hankkimaan riittävä vakuutusturva myrskyjen kasvihuoneille aiheuttamien vahinkojen varalta,

taata tuotantopohja maatiloille, joiden kasvihuoneille myrskyt ovat aiheuttaneet tilan elinkelpoisuutta uhkaavia vahinkoja,

pienentää osittain vakuutusmaksuista aiheutuvia kustannuksia

Kyseessä olevat alat: Maatalous, puutarhaviljely

Tuen myöntävän viranomaisen nimi ja osoite:

Amt der Tiroler Landesregierung Gruppe Agrar Heiliggeiststraße 7-9 A-6020 Innsbruck

Internet-osoite: Internet-osoite, josta löytyy tietoja Tirolin maataloudesta:

http://www.tirol.gv.at/agrar

Oikeusperustan Internet-osoite:

http://www.tirol.gv.at/themen/laendlicher-raum/agrar/foerderung/richtlinien/

Kertomuksia Tirolin osavaltion ohjeista erityisten tukitoimenpiteiden toteuttamiseksi Tirolissa:

Richtlinien gemäß den § 9 des Tiroler Landwirtschaftsgesetzes, LGBl. Nr. 3/1975, für die Gewährung eines Zuschusses zu den Versicherungsprämien zum Schutz vor Sturmschäden an Gewächshäusern in der Landwirtschaft nach Verordnung (EG) Nr. 1857/2006 (Gruppenfreistellungsverordnung)

Muut tiedot: —

Osavaltion hallituksen puolesta

Alois POPPELLER

Tuen numero: XA 246/08

Jäsenvaltio: Slovenian tasavalta

Alue: Občina Grad

Tukijärjestelmän nimike tai yksittäistä tukea saavan yrityksen nimi: Podpora programom razvoja kmetijstva in podeželja v občini Grad

Oikeusperusta: Pravilnik o dodeljevanju državnih pomoči na področju razvoja kmetijstva in podeželja v občini Grad (II. poglavje)

Tukijärjestelmän arvioidut vuosikustannukset tai yritykselle myönnetyn yksittäisen tuen kokonaismäärä:

2008: 10 000 EUR

2009: 10 000 EUR

2010: 10 000 EUR

2011: 11 000 EUR

2012: 11 000 EUR

2013: 11 000 EUR

Tuen enimmäisintensiteetti:

1. Maatilainvestoinnit alkutuotantoon:

— enintään 50 % tukikelpoisista kustannuksista epäsuotuisilla alueilla,

— enintään 40 % tukikelpoisista kustannuksista muilla alueilla.

Tuki myönnetään kasvi- ja eläintuotantoa harjoittavien maatilojen investointeihin, jotka liittyvät laidunten ja maatalousmaan parantamiseen.

2. Perinteisten maisemien ja rakennusten säilyttäminen:

— enintään 60 % tai epäsuotuisilla alueilla enintään 75 % tukikelpoisista kustannuksista sellaisten investointien osalta, jotka liittyvät maatilan tuotanto-omaisuuteen sisältyvän kulttuuriperinnön säilyttämiseen (maatilan rakennukset, viljamakasiinit, heinähäkit, ladot, eläinsuojat, mehiläispesät jne.) edellyttäen, että investointi ei lisää tilan tuotantokapasiteettia,

— enintään 100 % tukikelpoisista kustannuksista investointeihin, joiden tavoitteena on tuotannolliseen toimintaan liittymättömän luonnon- ja kulttuuriperinnön (arkeologiset ja historialliset kohteet) säilyttäminen maatiloilla,

— lisätukea voidaan myöntää enintään 100 % ylimääräisiin kustannuksiin, jotka aiheutuvat rakennukseen kuuluvan kulttuuriperinnön säilyttämistä varten tarvittavien perinteisten materiaalien käytöstä.

3. Tuki vakuutusmaksujen suorittamiseen:

— valtion rahoitusosuutta täydentävä vakuutusmaksujen osarahoitus ei saa ylittää 50 %:a vakuutusmaksujen tukikelpoisista kustannuksista,

— kuluvan vuoden maataloustuotannon vakuutusmaksujen osarahoitusta koskevan asetuksen mukaisesti kunnallinen rahoitustuki täydentää kansallisesta talousarviosta myönnettävää vakuutusmaksujen osarahoitusta enintään 50 %:iin suoritetuista vakuutusmaksuista ja vakuutuksiin liittyvistä veronluonteisista maksuista.

4. Tuki maa-alueiden uusjakoon:

— enintään 100 % oikeudellisista ja hallinnollisista menettelyistä aiheutuvista tukikelpoisista kustannuksista.

5. Tuki laadukkaiden maataloustuotteiden tuotannon edistämiseen:

— enintään 100 % tuettujen palvelujen muodossa; tukeen ei liity tuottajille maksettavia suoria tukia.

6. Teknisen tuen antaminen maatalousalalla:

— enintään 100 % kustannuksista, jotka aiheutuvat viljelijöiden ja maataloustyöntekijöiden koulutuksesta ja pätevöittämisestä, kolmansien osapuolten tarjoamista neuvontapalveluista, foorumeiden, kilpailujen, näyttelyiden ja messujen järjestämisestä ja niihin osallistumisesta, julkaisuista, tuoteluetteloista ja verkkosivuista; tuki myönnetään tuettujen palvelujen muodossa, eikä siihen liity tuottajille maksettavia suoria tukia

Täytäntöönpanoajankohta: Heinäkuu 2008 (Tukea ei saa myöntää ennen tiivistelmän julkaisemista Euroopan komission Internet-sivustossa)

Tukijärjestelmän tai yksittäisen tuen kesto: 31. joulukuuta 2013 asti

Tuen tarkoitus: Pk-yritysten tukeminen

Viittaus asetuksen (EY) N:o 1857/2006 artikloihin ja tukikelpoisiin kustannuksiin: Valtiontuen myöntämistä maatalouden ja maaseudun kehittämiseen Gradin kunnassa koskevien ohjesääntöjen II lukuun sisältyy toimenpiteitä, jotka ovat valtiontukea perustamissopimuksen 87 ja 88 artiklan soveltamisesta maataloustuotteiden tuottamisen alalla toimiviin pieniin ja keskisuuriin yrityksiin sekä asetuksen (EY) N:o 70/2001 muuttamisesta 15. joulukuuta 2006 annetun komission asetuksen (EY) N:o 1857/2006 (EUVL L 358, 16.12.2006, s. 3) seuraavien artiklojen mukaisesti:

4 artikla: Maatilainvestoinnit alkutuotantoon,

5 artikla: Perinteisten maisemien ja rakennusten säilyttäminen,

12 artikla: Tuki vakuutusmaksujen suorittamiseen,

13 artikla: Tuki maa-alueiden uudelleen jakamiseen,

14 artikla: Tuki laadukkaiden maataloustuotteiden tuotannon edistämiseen,

15 artikla: Teknisen tuen antaminen maatalousalalla

Alat, joita tuki koskee: Maatalous

Tuen myöntävän viranomaisen nimi ja osoite:

Občina Grad Grad 172 SLO-9264 Grad

Internet-osoite: http://www.uradni-list.si/1/objava.jsp?urlid=200815&objava=478

Muita tietoja: Peltokasvi- ja hedelmäviljelmien vakuutusmaksujen korvaamista koskeva toimenpide käsittää seuraavat luonnonmullistukseen rinnastettavissa olevat epäsuotuisat sääolot: keväthalla, raekuurot, salamaniskut, salamaniskujen aiheuttamat tulipalot, myrskyt ja tulvat.

Kunnalliset ohjesäännöt ovat asetuksessa (EY) N:o 1857/2006 kunnallisille tukitoimenpiteille asetettujen edellytysten sekä sovellettavien yhteisten säännösten (tuen myöntämismenettely, tuen kasautuminen, tuen avoimuus ja seuranta) mukaisia

Daniel KALAMAR

Pormestari

Tuen numero: XA 247/08

Jäsenvaltio: Tšekkin tasavalta

Alue: Ústecký kraj

Tukiohjelman nimike tai yksittäistä tukea saavan yrityksen nimi: Program podpory směrů rozvoje zemědělské prvovýroby v Ústeckém kraji na rok 2008–2013:

Investiční podpora do zemědělských hospodářství,

Investiční a neinvestiční podpora vedoucí k zachování krajiny a tradičních staveb,

Neinvestiční podpora pro seskupení producentů,

Technická neinvestiční podpora v odvětví zemědělství

Oikeusperusta:

1) Zákon č. 129/2000 Sb., o krajích, § 36 písm. c) a § 59 odst. 2 písm. a);

2) Zásady poskytování finančních prostředků z rozpočtu Ústeckého kraje;

3) Program podpory směrů rozvoje zemědělství a venkova Ústeckého kraje na rok 2008 až 2013

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: 7 000 000 CZK

Tuen enimmäisintensiteetti:

Kohta 1: Maatilojen investointituki

Tuen bruttointensiteetti saa olla enintään 40 % tukikelpoisista investoinneista. Yksittäiselle yritykselle myönnettävän tuen määrä saa olla enintään 400 000 EUR millä tahansa kolmen verovuoden jaksolla.

Tukea myönnetään seuraavien tukikelpoisten kustannusten kattamiseen: kiinteän omaisuuden rakentaminen, hankinta tai parantaminen (mutta ei välttämätön korvaaminen); uusien koneiden ja laitteiden hankinta tai ostoleasing, tietokoneohjelmistot mukaan luettuina, enintään omaisuuden markkina-arvoon asti; yleiskulut, kuten arkkitehtien ja konsulttien palkkiot, toteutettavuustutkimukset sekä patenttien ja käyttölupien hankintakulut.

Tukea ei makseta vaikeuksissa oleville yrityksille.

Tukea ei ole rajoitettu joihinkin tiettyihin maataloustuotteisiin, vaan sitä voidaan myöntää kaikille maatalouden aloille.

Tukea ei saa myöntää tuotanto-oikeuksien, eläinten ja yksivuotisten kasvien hankintaan, yksivuotisten kasvien istuttamiseen, viemäröintitöihin tai kastelulaitteisiin tai niitä koskeviin töihin, (paitsi jos tällainen investointi laskee aiempaa vedenkulutusta vähintään 25 %) eikä pelkkiin korvaaviin investointeihin.

Tukea ei saa myöntää maitoa tai maitotuotteita vastaavien tuotteiden tai niiden korvikkeiden valmistukseen tai kaupan pitämiseen.

Kohta 2: Investointituki ja muu tuki maaseutumaiseman ja perinteisten rakennusten säilyttämiseksi

Todellisiin kustannuksiin voidaan myöntää tukea enimmillään 100 %, kuitenkin enintään 10 000 EUR vuodessa.

Tukea myönnetään seuraavien tukikelpoisten kustannusten kattamiseen: sellaisten investointien tai töiden kustannukset, joiden tavoitteena on tuotannolliseen toimintaan liittymättömän kulttuuriperinnön säilyttäminen maatiloilla, esimerkiksi arkeologiset tai historialliset kohteet.

Kohta 3: Tuottajaryhmille suunnattu muu kuin investointituki

Kokonaismäärä saa olla enintään 400 000 EUR. Tukea ei saa maksaa viidennen vuoden jälkeen syntyneistä kustannuksista eikä kustannuksista, joka maksetaan sen jälkeen, kun tuottajaryhmän hyväksymisestä on kulunut seitsemän vuotta.

Tukea myönnetään seuraavien tukikelpoisten kustannusten kattamiseen: asianmukaisten tilojen vuokraaminen, toimistolaitteiden hankinta, tietokoneet ja niiden ohjelmistot mukaan luettuina, hallintohenkilöstöstä aiheutuvat kulut, yleiskulut sekä palkkiot oikeudellisista ja hallinnollisista palveluista. Jos tilat ostetaan, tukikelpoisiksi menoiksi on hyväksyttävä enintään markkinahintojen mukaiset vuokrakulut.

Tukea myönnetään tuottajaryhmien tai tuottajien liittojen perustamiseen sillä edellytyksellä, että tuottajat toimivat maataloustuotteiden tuotannon alalla 9 artiklan 2 kohdan a alakohdan mukaisesti ja täyttävät mainitun kohdan mukaiset ehdot.

Tukea ei saa myöntää tuottajaryhmille, kuten yrityksille tai osuuskunnille, joiden tarkoituksena on hoitaa yhtä tai useampaa tilaa ja jotka ovat näin ollen käytännössä yksittäisiä tuottajia.

Tukea ei myönnetä sellaisille muille maatalousalan järjestöille, jotka suorittavat esimerkiksi keskinäiseen avunantoon, lomituspalveluun sekä tilanhoitopalveluihin liittyviä maatalouden tuotantotason tehtäviä jäsenten tiloilla ilman, että järjestöt osallistuvat yhteistoiminnassa tapahtuvaan tuotannon mukauttamiseen markkinoiden vaatimuksiin.

Kohta 4: Muuhun kuin investointeihin tarkoitettu tekninen tuki maatalouden alalla

Tuki on enintään 100 prosenttia tukikelpoisista kustannuksista.

Tukea myönnetään seuraavien tukikelpoisten kustannusten kattamiseen: sellaisten palvelujen maksut, jotka eivät koske jatkuvaa tai säännöllistä toimintaa, eivätkä liity yrityksen tavanomaisiin toimintakuluihin, kuten rutiininomaisiin veroneuvontapalveluihin, säännöllisiin lainopillisiin palveluihin tai mainontaan.

Tuki myönnetään tuettujen palvelujen muodossa, eikä siihen liity tuottajille maksettavia suoria tukia.

Kaikilla kyseisen alueen tukikelpoisilla toimijoilla on mahdollisuus saada tätä tukea objektiivisesti määriteltyjen edellytysten perusteella. Jos teknisen tuen toimittajat ovat tuottajaryhmiä tai muita järjestöjä, ryhmän jäsenyys ei saa olla edellytyksenä palvelujen saamiselle. Muiden kuin ryhmän jäsenten osallistuminen ryhmän tai järjestön hallinnollisiin kustannuksiin rajoitetaan palvelun tarjoamisesta aiheutuviin kustannuksiin

Täytäntöönpanoajankohta: Ohjelma käynnistetään päivänä, jona Euroopan komissio julkaisee valtiontukea koskevat tiedot

Tukiohjelman tai yksittäisen tuen kesto:

Tuen tarkoitus: Ensisijaisena tavoitteena on maatalouden alkutuotannon alalla toimivien pk-yritysten tukeminen. Toissijaisena tavoitteena on monipuolistaa maataloustuotantoa, luoda uusia työpaikkoja, sekä parantamalla tavoitteenasettelua lisätä maaseutualueiden houkuttelevuutta sekä asukkaiden että matkailijoiden kannalta.

Tukiohjelman piiriin kuuluviin tukikelpoisiin kustannuksiin sovelletaan asetuksen (EY) N:o 1857/2006 4, 5, 9 ja 15 artiklaa

Alat, joita tuki koskee: Tuensaajina ovat maatalouden alalla toimivat pienet ja keskisuuret yritykset. Tukikelpoisia ovat kaikki maatalouden alat

Tuen myöntävän viranomaisen nimi ja osoite: Ústecký kraj

Tuen hallinnoinnista vastaava viranomainen:

Krajský úřad Ústeckého kraje

odbor životního prostředí a zemědělství

Velká Hradební 48

CZ-400 01 Ústí nad Labem

Internet-osoite: http://www.kr-ustecky.cz/vismo5/zobraz_dok.asp?u=450018&id_org=450018&id_ktg=36563&archiv=0&p1=84858

tai

http://www.kr-ustecky.cz/soubory/450018/bod_30_priloha_1.doc

Muut tiedot: Ústí nad Labemin alue ilmoittaa, että kaikki asetuksessa (EY) N:o 1857/2006 asetetut ehdot täyttyvät.

Lisätietoja saa edellä mainitusta Internet-osoitteesta.

Ústí nad Labemissa 12. kesäkuuta 2008

Taťána KRYDLOVÁ

Vt. johtaja ympäristön ja maatalouden osasto